Tarybos sprendimas
2002 m. spalio 3 d.
pagal Europos Parlamento ir Tarybos direktyvą 2001/18/EB nustatantis sutrumpintą informacijos pateikimo apie genetiškai modifikuotų organizmų kaip atskirų produktų ar esančių kituose produktuose pateikimą į rinką formą
(2002/812/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB [1], ypač į jos 13 straipsnio 2 dalies h punktą,
atsižvelgdama į Komisijos pasiūlymą,
kadangi:
(1) Pagal Direktyvos 2001/18/EB C dalies nuostatas kompetentingai institucijai turi būti iš anksto pateiktas pranešimas apie ketinimą pateikti į rinką genetiškai modifikuotą organizmą (toliau - GMO) arba tokių organizmų kombinaciją.
(2) Tokį pranešimą, inter alia, sudaro dokumentų santrauka, kurią kompetentinga institucija turi nusiųsti kitų valstybių narių kompetentingoms institucijoms ir Komisijai ir kurią Komisija turi nedelsdama paskelbti viešai. Tokia santrauka turi būti sudaryta atitinkama forma.
(3) Ta forma turi atitikti poreikį kaip galima plačiau keistis atitinkama informacija, pateikiama standartizuotu ir lengvai suprantamu būdu, nepažeidžiant nuostatos, kad pateikta informacija negali būti naudojama kaip rizikos aplinkai įvertinimo pagrindas.
(4) Pagal Direktyvos 2001/18/EB 30 straipsnio 2 dalį įkurtas komitetas 2002 m. birželio 12 d. buvo paprašytas pareikšti savo nuomonę apie Komisijos pasiūlymą dėl sprendimo, tačiau jos nepareiškė,
PRIĖMĖ ŠĮ SPRENDIMĄ:
1 straipsnis
Dokumentų santraukai, kurią reikia pateikti nacionalinei kompetentingai institucijai pagal Direktyvos 2001/18/EB 13 straipsnio 2 dalies h punktą, sudaryti pranešėjas naudoja šio sprendimo priede nurodytą sutrumpintą informacijos pateikimo formą.
2 straipsnis
Šis sprendimas skirtas valstybės narėms.
Priimta Liuksemburge, 2002 m. spalio 3 d.